
Grozījumi Ministru kabineta 2001. gada 20. marta noteikumos Nr. 141 "Noteikumi par pirmā līmeņa profesionālās augstākās izglītības valsts standartu"
Izdoti saskaņā ar Izglītības likuma 14.panta 19.punktu un 
Profesionālās izglītības likuma 23.panta otro daļu
· Izdarīt Ministru kabineta 2001. gada 20. marta noteikumos Nr. 141 "Noteikumi par pirmā līmeņa profesionālās augstākās izglītības valsts standartu" (Latvijas Vēstnesis, 2001, 54. nr.; 2007, 88. nr.) šādus grozījumus:
· 1. Papildināt ar 5.2 punktu šādā redakcijā:
· "5.2 Programmā nosaka tādus studiju rezultātus, kas nodrošina programmas absolventu spēju atbildīgi, droši izvēlēties un lietot informācijas tehnoloģijas darba uzdevumu veikšanai un mūžizglītībai, kā arī digitālā satura iegūšanai, radīšanai un koplietošanai."
· 2. Papildināt ar V nodaļu šādā redakcijā:
· "V. Noslēguma jautājums
· 16. Augstskolas un koledžas nodrošina programmu atbilstību šo noteikumu 5.2 punkta prasībām:
· 16.1. 12 mēnešu laikā no licencēšanas lēmuma spēkā stāšanās dienas – attiecībā uz programmām, kuras iesniegtas licencēšanai ne vēlāk kā sešu mēnešu laikā no  šo noteikumu 5.2 punkta spēkā stāšanās dienas;
· 16.2. 12 mēnešu laikā no šo noteikumu 5.2 punkta spēkā stāšanās dienas – attiecībā uz licencētajām programmām;
· 16.3. 12 mēnešu laikā no šo noteikumu 5.2 punkta spēkā stāšanās dienas – attiecībā uz programmām tajos studiju virzienos, kuri iesniegti studiju virziena novērtēšanai vai studiju virziena akreditācijai līdz minētā punkta spēkā stāšanās dienai."

